Zohirjon Akramxonov. Zohirjon Akramxonov (1994-yil 2-may, Andijon viloyati, Oʻzbekiston) – oʻzbekistonlik futbol mutaxassisi. Biografiyasi. 1994-yil 2-may kuni Andijon viloyatida tugʻilgan. 2015-yilda Oʻzbekiston milliy universitetini va 2022-yilda UEFA akademiyasini tugatgan. 2015-yildan 2017-yilgacha „Lokomotiv Toshkent“ futbol klubi matbuot xizmatida ishlagan. 2017-yildan 2024-yilgacha Oʻzbekiston Professional futbol ligasida matbuot boʻlimi boshligʻi, keyinchalik klublarni litsenziyalash va xalqaro aloqalar boʻlimi boshligʻi, bir vaqtning oʻzida musobaqalar oʻtkazish boʻyicha komissari boʻlgan. 2023-yilda Varshavada oʻtgan Jahon Professional futbol ligalari assotsiatsiyasining (World Leagues Forum) yillik umumiy yigʻilishida Oʻzbekiston va uning futboli haqida taqdimot oʻtkazgan. 2022-yildan 2024-yilgacha Markaziy Osiyo futbol assotsiatsiyasi komissari boʻlgan, 2020-yildan buyon Osiyo Futbol Konfederatsiyasi komissari hisoblanadi. 2024-yil 1-dekabrdan buyon Osiyo Futbol Konfederatsiyasi professional futbol departamentida faoliyat yuritmoqda.